《上巳游东禅》
宋代·程师孟

出城林径起苍烟，白马遗踪俗尚传。
第一僧居兰若处，几番身醉荔枝前。
百年骚客来题寺，三月游人作乐天。
更爱堂头迎太守。路旁先坠碧云编。

作者简介：（1009—1086）宋苏州人，字公辟。仁宗景祐元年进士。历知南康军、楚州，提点夔州路刑狱，徙河东路。晋地山谷春夏多水，师孟出钱开渠筑堰，淤良田万八千顷。自江西转运使改知福州，治行为东南之最。累知广州、越州、青州，为政简严，痛惩豪恶，民为立生祠。